ai4bharat/Pralekha huggingface dataset:
హోం మంత్రిత్వ శాఖ
సహకార శాఖ మంత్రి శ్రీ అమిత్ షా అధ్యక్షతన ఈ రోజు కోల్కతాలో జరిగిన 25వ ఈశాన్య ప్రాంత మండలి సమావేశం
గత 8 సంవత్సరాల కాలంలో ప్రధానమంత్రి శ్రీ నరేంద్ర మోదీ నాయకత్వంలో దేశంలో ప్రాంతీయ మండళ్లు 1000కి పైగా అంశాలు చర్చించి 93% అంశాలు పరిష్కరించి ఘన విజయం సాధించాయి.
2006 - 2013 మధ్య కాలంలో ఆరుసార్లు జోనల్ కౌన్సిల్ సమావేశాలు జరిగాయి 
2014 నుంచి ఇంతవరకు కోవిడ్-19 ప్రభావం ఉన్నపటికీ మొత్తం 23 కౌన్సిల్ సమావేశాలు నిర్వహణ  
అన్ని రాష్ట్ర ప్రభుత్వాలు, కేంద్ర మంత్రిత్వ శాఖలు మరియు శాఖల సహకారంతో సమావేశాల సంఖ్య పెరిగి సమస్యలు వేగంగా పరిష్కారం అవుతున్నాయి. సమావేశాల నిర్వహణ లో అంతర్-రాష్ట్ర మండలి సచివాలయం క్రియాశీలక పాత్ర పోషిస్తోంది.
ఈశాన్య ప్రాంతంలో మౌలిక సదుపాయాల కల్పనకు ప్రధానమంత్రి శ్రీ నరేంద్ర మోదీ నాయకత్వంలో కేంద్రం అత్యధిక ప్రాధాన్యత ఇస్తోంది.
ఈశాన్య ప్రాంత అభివృద్ధికి ప్రాధాన్యత ఇస్తున్న శ్రీ నరేంద్ర మోదీ గతి శక్తి పథకంలో ఈశాన్య రాష్ట్రాలకు పెద్ద పీట వేశారు.
రానున్న 25 సంవత్సరాల అమృత కాలంలో తూర్పు ప్రాంతం భారతదేశ అభివృద్ధిలో ముఖ్యమైన పాత్ర పోషిస్తుంది
సానుకూల వాతావర
కేంద్ర హోం , సహకార శాఖ మంత్రి శ్రీ అమిత్ షా అధ్యక్షతన ఈ రోజు కోల్కతాలో ఈశాన్య ప్రాంత మండలి 25వ సమావేశం జరిగింది. పశ్చిమ బెంగాల్, ఝార్ఖండ్ రాష్ట్రాల ముఖ్యమంత్రులు, బీహార్ ఉప ముఖ్యమంత్రి, ఒడిశా రాష్ట్ర మంత్రి, హోం శాఖ, రాష్ట్రాల సీనియర్ అధికారులు సమావేశానికి హాజరయ్యారు.
సమావేశాన్ని ప్రారంభించిన అనంతరం మాట్లాడిన శ్రీ అమిత్ షా గత 8 సంవత్సరాల కాలంలో ప్రధానమంత్రి శ్రీ నరేంద్ర మోదీ నాయకత్వంలో దేశంలో ప్రాంతీయ మండళ్లు 1000కి పైగా అంశాలు చర్చించి 93% అంశాలు పరిష్కరించి ఘన విజయం సాధించాయని అన్నారు. 2006 - 2013 మధ్య కాలంలో ఆరుసార్లు జోనల్ కౌన్సిల్ సమావేశాలు  మాత్రమే జరిగాయని పేర్కొన్న శ్రీ షా 2014 నుంచి ఇంతవరకు కోవిడ్-19 ప్రభావం ఉన్నపటికీ మొత్తం 23 కౌన్సిల్ సమావేశాలు   జరిగాయని వివరించారు.అన్ని రాష్ట్ర ప్రభుత్వాలు, కేంద్ర మంత్రిత్వ శాఖలు శాఖల సహకారంతో సమావేశాల సంఖ్య పెరిగిందని, సమస్యలు వేగంగా పరిష్కారం అవుతున్నాయని అన్నారు. సమావేశాల నిర్వహణ లో అంతర్-రాష్ట్ర మండలి సచివాలయం క్రియాశీలక పాత్ర పోషిస్తోంది అని శ్రీ షా తెలిపారు.
ఈశాన్య ప్రాంతంలో మౌలిక సదుపాయాల కల్పనకు ప్రధానమంత్రి శ్రీ నరేంద్ర మోదీ నాయకత్వంలో కేంద్రం అత్యధిక ప్రాధాన్యత ఇస్తుందని శ్రీ షా తెలిపారు. ఈశాన్య ప్రాంత అభివృద్ధికి ప్రాధాన్యత ఇస్తున్న శ్రీ నరేంద్ర మోదీ గతి శక్తి పథకంలో ఈశాన్య రాష్ట్రాలకు పెద్ద పీట వేశారని అన్నారు. రానున్న 25 సంవత్సరాల అమృత కాలంలో తూర్పు ప్రాంతం భారతదేశ అభివృద్ధిలో ముఖ్యమైన పాత్ర పోషిస్తుంది అని కేంద్ర హోం శాఖ మంత్రి అన్నారు. సుహృద్భావ, సానుకూల వాతావరణంలో 25వ తూర్పు జోనల్ కౌన్సిల్ సమావేశం జరిగిందని తెలిపిన శ్రీ షా అనేక అంశాలపై ఏకాభిప్రాయం కుదిరిందని మిగిలిన సమస్యలను సంప్రదింపుల ద్వారా పరిష్కరిస్తామని అన్నారు.
ఈశాన్య ప్రాంతంలో వామపక్ష తీవ్రవాద సమస్య పూర్తిగా పరిష్కారం అయ్యిందని శ్రీ అమిత్ షా వెల్లడించారు. తీవ్రవాద సమస్య తిరిగి తలెత్తకుండా చూడడానికి అభివృద్ధి కార్యక్రమాలు అమలు జరగాలని అన్నారు. అభివృద్ధి లో దేశం ఇతర ప్రాంతాలతో ఈశాన్య ప్రాంతం పోటీ పది సమానంగా అభివృద్ధి చెందాలని అన్నారు. మాదకద్రవ్యాల నివారణకు జిల్లా స్థాయిలో ఎన్సిఓఆర్డి యంత్రాంగం ఏర్పాటు చేసి తరచూ సమావేశాలు నిర్వహించాలని శ్రీ షా సూచించారు. దేశంలో మాదకద్రవ్యాల నిర్మూలనకు సాగుతున్న కార్యక్రమ కీలక దశలో ఉందని తెలిపిన శ్రీ షా కృత్రిమ మేధస్సు సహాయంతో కార్యక్రమాన్ని మరింత వేగంగా పటిష్టంగా అమలు చేస్తామని తెలిపారు.
(Visitor Counter : 127
గ్రామీణాభివృద్ధి మంత్రిత్వ శాఖ
గ్రామీణ రహదారుల అభివృద్ధి
గ్రామీణ ప్రాంతాలలో రహదారులను అభివృద్ధి చేసి గ్రామాలకు రవాణా సౌకర్యం కల్పించేందుకు ప్రధాన్ మంత్రి గ్రామ్ సడక్ యోజన  2000వ సంవత్సరంలో ప్రారంభించబడింది. 2001 జనాభా లెక్కల ప్రకారం అర్హులైన ప్రతి ఒక్కరికీ రవాణా సౌకర్యం కల్పించాలన్న లక్ష్యంతో అన్ని వాతావరణ పరిస్థితులను తట్టుకునే విధంగా రహదారులను నిర్మించేందుకు ఒకసారి అమలు జరిగే ప్రత్యేక కార్యక్రమంగా ప్రధాన్ మంత్రి గ్రామ్ సడక్ యోజన ప్రారంభించబడింది. .
రాష్ట్రాలు, కేంద్రపాలిత ప్రాంతాలలో ఎంపిక చేసిన 50,000 కిలోమీటర్ల పొడవైన రోడ్లు, మేజర్ గ్రామీణ రోడ్ల స్థాయిని మెరుగుపరచడానికి 2013 సంవత్సరంలో ప్రధాన్ మంత్రి గ్రామ్ సడక్ యోజన -II ప్రారంభించబడింది.
వామపక్ష తీవ్రవాద ప్రభావిత ప్రాంతాలలో రహదారి సౌకర్యాన్ని అభివృద్ధి చేసేందుకు ప్రధాన్ మంత్రి గ్రామ్ సడక్ యోజన తో సమాంతరంగా రోడ్ కనెక్టివిటీ ప్రాజెక్ట్ ఫర్ లెఫ్ట్ వింగ్ ఎక్సట్రీమిజం ఎఫక్టెడ్ ఏరియా పథకం
2016 లో ప్రారంభమైంది. వామపక్ష తీవ్రవాద ప్రభావం ఎక్కువగా ఉన్న 44 జిల్లాలు మరియు వాటి చుట్టుపక్కల ఉన్న 9 రాష్ట్రాల్లో ఉన్న జిల్లాల్లో రహదారి సౌకర్యాన్ని మెరుగుపరచడానికి ప్రారంభించబడింది.
2019 సంవత్సరంలో, గ్రామీణ వ్యవసాయ మార్కెట్లు , హయ్యర్ సెకండరీ పాఠశాలలు మరియు ఆసుపత్రులకు నివాసాలను కలుపుతూ నిర్మించిన రహదారులను పటిష్టం చేయడానికి ప్రభుత్వం 2019 లో ప్రధాన్ మంత్రి గ్రామ్ సడక్ యోజన-III ని ప్రారంభించింది.ప్రధాన్ మంత్రి గ్రామ్ సడక్ యోజన-III లో 1,25,000కిలోమీటర్ల రహాదారులు, గ్రామీణ రహదారులు పటిష్టం చేయబడతాయి.
ప్రారంభం అయిన నాటి నుంచి 21.07.2022 వరకు ప్రధాన్ మంత్రి గ్రామ్ సడక్ యోజన కింద వివిధ కార్యక్రమాల ద్వారా 7,93,568 కిలోమీటర్ల రహదారులలో మొత్తం 1,84,056 రోడ్లు, మరియు 10,082 వంతెనలు మంజూరు చేయబడ్డాయి, వీటిలో మంజూరు చేసిన 7,12,638 రోడ్లలో 1,70,857 కిలోమీటర్ల రోడ్డు నిర్మాణం, 7,264 వంతెనల నిర్మాణం పూర్తయింది.
ప్రస్తుతం, 8 ఈశాన్య రాష్ట్రాలు మరియు 2 హిమాలయ రాష్ట్రాలు  మినహా అన్ని రాష్ట్రాలకు ప్రధాన్ మంత్రి గ్రామ్ సడక్ యోజన నిధుల భాగస్వామ్య విధానం కేంద్రం మరియు రాష్ట్రాల మధ్య 60:40 గా ఉంది. ఈ రాష్ట్రాలు మరియు జమ్మూ కాశ్మీర్ కేంద్రపాలిత ప్రాంతంలో నిధుల నిష్పత్తి 90:10 గా ఉంది. ప్రధాన్ మంత్రి గ్రామ్ సడక్ యోజన ని అమలు చేస్తున్న ఇతర కేంద్రపాలిత ప్రాంతాలకు నిధులను పూర్తిగా కేంద్ర ప్రభుత్వం అందిస్తోంది.
ఈ విషయాన్ని కేంద్ర గ్రామీణాభివృద్ధి శాఖ సహాయ మంత్రి సాధ్వి నిరంజన్ జ్యోతి ఈరోజు రాజ్యసభలో లిఖితపూర్వకంగా తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశంలో ఇప్పటివరకు 3 కోట్ల మంది కోవిడ్ నుంచి కోలుకున్నారు.
కొవిడ్ నుంచి కోలుకున్న వారి శాతం 97.22 శాతం గా ఉంది.
39,649 మంది గత 24 గంటలలో కోలుకున్నారు.
27.73 కోట్ల వాక్సిన్ డోస్లను దేశవ్యాప్త జాతీయ వాక్సినేషన్లో భాగంగా వేశారు.
ఇండియాలో గత 24 గంటలలో 37,154 కోవిడ్ కొత్త కేసులు నమోదయ్యాయి.
ఇండియాలో క్రియాశీల కేస్ లోడ్ ప్రస్తుతం 4,50, 899 గా ఉంది.
క్రియా శీ కేసులు మొత్తం కేసులలో 1.46 శాతంగా ఉన్నాయి.
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 2.32 శాతం.
రోజువారి పాజిటివిటీ రేటు 2.59 శాతంగా ఉంది. వరుసగా 21 రోజులుగా 3 శాతం కంటే తక్కువగా ఉంటూ వస్తోంది.
దేశంలో కోవిడ్ పరీక్షల సామర్ధ్యాన్ని గణనీయంగా పెంచడం జరిగింది. ఇప్పటివరకు 43.23 కోట్ల పరీక్షలు నిర్వహించడం జరిగింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మిషన్ కోవిడ్ సురక్ష కింద కొవాగ్జిన్ తయారీ కి ప్రధాన ముడి పదార్ధాన్ని  జూన్ నెల నుంచి ఉత్పత్తి చేయనున్న ఇండియన్ ఇమ్యునలాజికల్స్ లిమిటెడ్
వ్యాక్సిన్ ఉత్పత్తిని పెంచే ప్రయత్నంలో భాగంగా, మిషన్ కోవిడ్ సురక్ష కింద కొన్ని ప్రభుత్వ రంగ సంస్థలకు ఆర్థికంగా మద్దతు ఇవ్వడానికి ప్రభుత్వం నిర్ణయించింది. అందులో ఒకటి నేషనల్ డైరీ డెవలప్ మెంట్ బోర్డ్ కు చెందిన ఇండియన్ ఇమ్యునలాజికల్ లిమిటెడ్ .
భారత్ బయోటెక్ ఇంటర్నేషనల్తో కుదిరిన ఒప్పందం ప్రకారం ‘కొవాగ్జిన్’ టీకా మందును తన యూనిట్లో తయారు చేసి అందించడానికి హైదరాబాద్కు చెందిన ఇండియన్ ఇమ్యునలాజికల్స్ లిమిటెడ్  సన్నద్ధమవుతోంది. భారత్ బయోటెక్ లిమిటెడ్ తయారు చేస్తున్న కొవాగ్జిన్ తయారీలో ప్రధాన ముడి పదార్ధాన్ని  ఇండియన్ ఇమ్యునలాజికల్స్ లిమిటెడ్  జూన్ 15 న ఉత్పత్తిని ప్రారంభించి, భారత్ బయోటెక్ ఇంటర్నేషనల్ కు టీకా తయారీకి జులై చివరకి అందజేస్తుందని ఐఐఎల్ మేనేజింగ్ డైరెక్టర్ డా. ఆనంద కుమార్ తెలిపారు.
ఈ మేరకు మొదట్లో 2-3 మిలియన్ వ్యాక్సిన్ డోసుల కోసం డ్రగ్ సబ్స్టాన్స్ ను అందిస్తామని, ఆ తర్వాత కాలంలో దీన్ని 6-7 మిలియన్లకు పెంచుతామని, ఏడాది చివరి నాటికి 10-15 మిలియన్ల వరకు అందజేస్తామని డా. ఆనంద కుమార్ తెలిపారు. ఐఐఎల్, జాతీయ పాడి అభివృద్ధి మండలిలో అంతర్భాగంగా పిల్లలు, జంతువుల వాక్సిన్ లపై పనిచేస్తోంది.
హైదరాబాద్ సమీపంలోని ఐఐఎల్,కరకపట్ల తయారీ విభాగాన్ని బయో సేఫ్టీ లెవల్-త్రీ యూనిట్ గా మారుస్తున్నట్లు, అదనంగా మరో ఉత్పాదక యూనిట్ నిర్మాణం కూడా చేపట్టామని డా. ఆనంద కుమార్ తెలిపారు. కోవిడ్-19 లైవ్ వైరస్ ఆధారిత కొత్త వ్యాక్సిన్ ను తయారు చేసినట్లు కూడా ఐఐఎల్ ఎం.డి డాక్టర్ ఆనంద్ కుమార్ చెప్పారు. ప్రస్తుతం ఇది జంతువులపై ప్రయోగించే దశలో ఉందని, వచ్చే ఏడాదికి మానవులపై వినియోగించవచ్చని ఆయన చెప్పారు.
ఆత్మ నిర్భర్ భారత్ 3.0 లో భాగంగా మిషన్ కోవిడ్ సురక్ష కింద దేశీయ వాక్సిన్ ఉత్పత్తి సామర్థ్యాన్ని పెంచడానికి కేంద్ర బయోటెక్నాలజీ విభాగం ఇండియన్ ఇమ్యూనలాజికల్స్ లిమిటెడ్ , హైదరాబాద్ -కి రూ. 60 కోట్ల గ్రాంట్ గా ఆర్థిక మద్దతు ను అందించింది.
ఆర్థిక మంత్రిత్వ శాఖ
భవిష్యత్ విజయవంతపు టెక్నాలజీలలో బ్లాక్ చెయిన్ టెక్నాలజీ ఒకటి: రిజర్వ్ బాంక్
భవిష్యత్ విజయవంతపు టెక్నాలజీలలో బ్లాక్ చెయిన్ టెక్నాలజీ ఒకటని భారతీయ రిజర్వ్ బాంక్ తెలియజేసింది. అనేక ఉపయోగాలున్న ఈ సాంకేతిక పరిజ్ఞానాన్ని ఎంతబాగా ఉపయోగించుకుంటామనే దాన్నిబట్టి దాని విస్తృతమైన ప్రయోజనం ఉంటుందని పేర్కొంది. ఈ విషయాన్ని కేంద్ర ఆర్థికశాఖ సహాయమంత్రి డాక్టర్ భగవత్ కిసన్ రావు కారద్ రాజ్యసభలో ఈరోజు ఒక ప్రశ్నకు ఇచ్చిన లిఖిత పూర్వక సమాధానంలో చెప్పారు.
బ్లాక్ చెయిన్ టెక్నాలజీ నవకల్పనాత్మక టెక్నాలజీలలో ఒకటిగా గుర్తింపు పొందిందని కూడా రిజర్వ్ బాంక్ తెలియజేసినట్టు మంత్రి పేర్కొన్నారు. నవ కల్పనలను వాటి రూపకర్తలు పరీక్షించి చూసుకోవటానికి కూడా రిజర్వ్ బాంక్ తగిన వాతావరణాన్ని కల్పిస్తుందన్నారు.
భారతీయ బాంకులలో బ్లాక్ టెక్నాలజీ వాడకానికి సంబంధించి ఎలాంటి నిర్దిష్టమైన అంశాలనూ గుర్తించలేదని రిజర్వ్ బ్యాంక్ స్పష్టం చేసింది. అయితే, సీమాంతర చెల్లింపులకు సంబంధించి ఇందులో పాల్గొనే దేశాలు బ్లాక్ చెయిన్ ఆధారిత అప్లికేషన్స్ కొన్నింటిని పరీక్షించి చూసింది.
ప్రధాన మంత్రి కార్యాలయం
జమ్ము కశ్మీర్ లో ఉగ్రవాద దాడి లో ప్రాణనష్టం సంభవించడం పై సంతాపాన్ని వ్యక్తం చేసిన ప్రధాన మంత్రి
జమ్ము కశ్మీర్ లో ఉగ్రవాదులు చేసిన దాడి లో ప్రాణనష్టం సంభవించడం పై ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు. ఈ సంఘటన కు సంబంధించిన వివరాలు ఇవ్వవలసిందంటూ ఆయన కోరారు.
ప్రధాన మంత్రి కార్యాలయం ఒక ట్వీట్ లో -
“జమ్ము కశ్మీర్ లో జరిగిన ఉగ్రవాద దాడి ఘటన కు సంబంధించిన వివరాలు ఇవ్వవలసిందంటూ ప్రధాన మంత్రి @narendramodi కోరారు. ఈ దాడి ఘటన లో అమరులైన భద్రత సిబ్బంది యొక్క కుటుంబాల కు ఆయన తన సంతాపాన్ని కూడా వ్యక్తం చేశారు.” అని పేర్కొంది.
ప్రధాన మంత్రి కార్యాలయం
జయప్రకాశ్ నారాయణ్ గారికి ఆయన జయంతి నాడు నమస్సులు అర్పించిన ప్రధాన మంత్రి
నానాజీ దేశ్ ముఖ్ గారికి ఆయన జయంతి నాడు నమస్సులు అర్పించిన ప్రధాన మంత్రి
లోక్ నాయక్ జయప్రకాశ్ నారాయణ్ గారికి, నానాజీ దేశ్ ముఖ్ గారికి ఆదివారం వారి జయంతి సందర్భం లో ప్రధాన మంత్రి శ్రీ నరేంద్ర మోదీ ప్రణామాన్ని ఆచరించారు.
‘‘లోక్ నాయక్ జెపి కి ఆయన జయంతి ని పురస్కరించుకొని నేను నమస్కరిస్తున్నాను. భారతదేశ స్వాతంత్ర్యం కోసం ఆయన సాహసించి, పోరాడారు. మన ప్రజాస్వామ్య విలువల పై దాడి జరిగినప్పుడు, మన ప్రజాస్వామ్య విలువలను కాపాడడం కోసం ఒక బలమైన ప్రజా ఉద్యమానికి ఆయన నాయకత్వం వహించారు. ఆయన దృష్టి లో- ప్రజల సంక్షేమం, దేశ హితం కంటే మిన్న అయినటువంటివి- మరేవీ లేవు.
లోక్ నాయక్ జెపి అంటే అత్యంత శ్రద్ధ, భక్తులు కలిగిన అనుయాయుల్లో మహానుభావుడు నానాజీ దేశ్ ముఖ్ గారు ఒకరు. జెపి ఆలోచనలకు, ఆదర్శాలకు లోకప్రియత్వాన్ని సాధించిపెట్టడం కోసం నానాజీ దేశ్ ముఖ్ గారు అలుపెరుగక శ్రమించారు. గ్రామీణ ప్రాంతాల అభివృద్ధి దిశ లో నానాజీ దేశ్ ముఖ్ గారి స్వయంగా సల్పిన కృషి మనలో ప్రేరణ ను కలిగించేటటువంటిదే. ‘భారత్ రత్న’ నానాజీ దేశ్ ముఖ్ గారి ని ఆయన జయంతి నాడు స్మరించుకొంటున్నాను.
లోక్ నాయక్ జెపి, నానాజీ దేశ్ ముఖ్ ల వంటి మహనీయులు ఈ గడ్డ మీద పుట్టినందుకు భారతదేశం ఎంతో గర్విస్తోంది. మన దేశం కోసం వారు కన్న కలలను నెరవేర్చే దిశ లో మనను పునరంకితం చేసుకోవలసిన రోజు ఈ రోజు’’ అని ప్రధాన మంత్రి అన్నారు.
విద్యుత్తు మంత్రిత్వ శాఖ
కేంద్ర విద్యుత్ రంగం ఉద్యోగులు, వారి కుటుంబ సభ్యుల కోసం భారీగా టీకా శిబిరాన్ని నిర్వహించిన ఎన్హెచ్పీసీ
గౌరవ ప్రధాన మంత్రి నరేంద్ర మోడీ, కేంద్ర విద్యుత్ మరియు నూతన & పునరుత్పాదక ఇంధన శాఖ మంత్రి , నైపుణ్య అభివృద్ధి మరియు ఎంటర్ప్రెన్యూర్షిప్ శాఖల కేంద్ర మంత్రి శ్రీ ఆర్.కె. సింగ్ పిలుపు మేరకు.. విద్యుత్ మంత్రిత్వ శాఖ ఆధ్వర్యంలోని కేంద్ర ప్రభుత్వ రంగ సంస్థ ఎన్హెచ్పీసీ లిమిటెట్లో భారీగా టీకా శిబిరంను నిర్వహించారు. మే 18 నుంచి 19 మే 2020 వరకు బదర్పూర్లోని నేషనల్ పవర్ ట్రైనింగ్ ఇన్స్టిట్యూట్లో
 రెండు రోజుల టీకాల శిబిరం నిర్వహించారు. న్యూఢిల్లీలోని అపోలో హాస్పిటల్స్ సహకారంతో ఈ శిబిరాన్ని నిర్వహించారు. భారత ప్రభుత్వ విద్యుత్
శాఖ, కొత్త మరియు పునరుత్పాదక ఇంధన మంత్రిత్వ శాఖతో పాటు ఎన్సీఆర్ ప్రాంతంలో విద్యుత్ మంత్రిత్వ శాఖ, ఎంఎన్ఆర్ఈ కింద పని చేస్తున్న వివిధ సీపీఎస్యులు / సంస్థలకు చెందిన ఉద్యోగులు  వారి కుటుంబ సభ్యులు  టీకాలను వేయించుకున్నారు. 45 నుండి 60 సంవత్సరాల మధ్య వయస్సు కలిగి టీకాలు తీసుకోకుండా ఉన్న ఉద్యోగులు వారి కుటుంబ సభ్యులకూ మొదటి మోతాదు టీకా ఇచ్చారు. ఢిల్లీ బదర్పూర్లో ఎన్పీటీఐలో
ఏర్పాటు చేసిన కోవిడ్ 19 టీకా శిబిరాన్నిఎన్హెచ్పీసీ సంస్థ సీఎండీ శ్రీ ఎ.కె. సింగ్, ఎన్పీటీఐ, అపోలో హాస్పిటల్స్ అధికారులతో కలిసి సందర్శించారు. శ్రీ ఎ.కె. సింగ్ ఎన్హెచ్పీసీలో మొదటి రోజు టీకాల వేదికను సందర్శించి ప్రస్తుత
సంక్షోభ కాలంలో ఈ టీకా శిబిరాన్ని ఏర్పాటు చేయడానికి అంకితభావంతో కృషి చేసిన ఎన్హెచ్పీసీ బృందానికి తన కృతజ్ఞతలు తెలిపారు. ఈ టీకా శిబిరానికి వేదికను ఏర్పాటు చేసేందుకు గాను సహకరించినందుకు ఎన్పీటీఐ, అపోలో హాస్పిటల్స్ సంస్థలకు ఆయన ధన్యవాదాలు తెలియజేశారు. ఈ రెండు రోజుల శిబిరంలో ఎన్హెచ్పీసీ భారీ స్థాయిలో టీకాలు వేసింది. విద్యుత్ మంత్రిత్వ శాఖ, భెల్, ఎన్హెచ్పీసీ, ఎన్టీపీసీ, ఇరేడా, పీటీఐ, ఆర్ఈసీ, టీహెచ్డీసీ, పీటీసీ, సీవీపీపీఎల్, బీబీఎమ్బీ మరియు యుపీఎల్కు చెందిన 1270 మంది కోవిషీల్డ్ వ్యాక్సిన్ను మొదటిసారిగా పొందారు. 24x7 ప్రాతిపదికన నిరంతర విద్యుత్ సరఫరా ఉండేలా విద్యుత్ రంగ సిబ్బంది భద్రత కోసం టీకా శిబిరం ఏర్పాటు చేశారు.
ఆరోగ్య, కుటుంబ సంక్షేమ మంత్రిత్వ శాఖ
5 నెలల తరువాత భారత్ లో అతి తక్కువ కొత్త కోవిడ్ కేసులు
చికిత్సలో ఉన్నది 3.83 లక్షలమంది, మొత్తం కేసుల్లో 4% లోపు
కొనసాగుతున్న మరణాల తగ్గుదల, రోజువారీ మరణాలు 400 లోపు
కోవిడ్ మీద పోరులో భారత్ చెప్పుకోదగిన మైలురాయి దాటింది. గత 24 గంతలలో కొత్తగా నమోదైన కోవిడ్ పాజిటివ్ కేసుల సంఖ్య 27 వేల లోపు  నమోదైంది. ఇలా జరగటం గత ఐదు నెలల్లో ఇది మొదటి సారి. 2020 జులై 10న 26,506 కొత్త కేసులు నమోదయ్యాయి.
ప్రతిరోజూ కోవిడ్ బాధితులు పెద్ద సంఖ్యలో కోలుకుంటూ ఉండటంతో బాటు మరణాల సంఖ్య కూడా తక్కువగా ఉండటం వల్ల చికిత్సలో ఉన్నవారి సంఖ్య బాగా తగ్గుతూ వస్తోంది. చికిత్సలో ఉన్నవారి సంఖ్య మొత్తం కోవిడ్ పాజిటివ్ కేసుల సంఖ్యలో 4% లోపుకు పడిపోవటం కూదా మరో మైలురాయి. చికిత్సలో ఉన్నవారి సంఖ్య బాగా తగ్గి 3.83 లక్షలకు  పడిపోయింది. ఇవి మొత్తం కేసుల్లో 3.96% మాత్రమే.
గత 24 గంటలలో 39,045 మంది కొత్తగా కోలుకున్నారు. దీనివలన చికిత్సలో ఉన్నవారి సంఖ్య12,863 తగ్గింది. కొత్తగా కోలుకున్నవారు కొత్తగా పాజిటివ్ గా నిర్థారణ అయినవారికంటే ఎక్కువగా ఉండటం వల్ల కోలుకున్నవారి శాతం 94.59% కు చేరింది. ఇప్పటివరకు కోవిడ్ నుంచి కోలుకున్నవారి మొత్తం సంఖ్య 91,78,946 today. తాజాగా కోలుకున్నవారిలో 76.31% మంది కేవలం 10 రాష్ట్రాలు, కేంద్రపాలిత ప్రాంతాలకు చెందినవారే.
మహారాష్ట్రలో అత్యధికంగా 7,345 మంది నిన్న కోలుకోగా కేరళలో 4,705 మంది, ఢిల్లీలో 3,818 మంది కోలుకొని ఆ తరువాత స్థానాల్లో నిలిచాయి.
కొత్తగా నమోదైన పాజిటివ్ కేసులలో 72.50% కేవలం పది రాష్ట్రాల్లో నమోదయ్యాయి. కేరళలో 3,272 కేసులు, మహారాష్ట్రలో 3,075 కేసులు, పశ్చిమ బెంగాల్ లో 2,214 కేసులు కొత్తగా నమోదయ్యాయి.
గత 24 గంటలలో 385 మంది కోవిడ్ వల్ల మరణించారు. వాళ్ళలో 75.58% మంది పది రాష్ట్రాలు, కేంద్రపాలిత ప్రాంతాలకు చెందినవారు. అత్యధికంగా ఢిల్లీలో 63 మరణాలు, ఆ తరువాత పశ్చిమ బెంగాల్ లో 48 మంది, మహారాష్ట్రలో 40 మంది చనిపోయారు.
దేశంలో రోజువారీ మరణాల సంఖ్య తగ్గుతూ వస్తోంది. గత 24 గంటలలో చనిపోయిన కోవిడ్ బాధితుల సంఖ్య 400 లోపే ఉంది.
ప్రధాన మంత్రి కార్యాలయం
ఫ్రాన్స్అధ్యక్షుడు శ్రీ ఇమేనుయెల్ మేక్రోన్ కు మరియు ప్రధాన మంత్రి కి మధ్య టెలిఫోన్ ద్వారా జరిగిన సంభాషణ
ఫ్రెంచ్ రిపబ్లిక్ అధ్యక్షుడు శ్రీ ఇమేనుయెల్ మేక్రోన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
ఫ్రాన్స్ లో అడవి లో మంటలు చెలరేగడం మరియు అనావృష్టి ఘటనల ను దృష్టి లో పెట్టుకొని అధ్యక్షుడు శ్రీ ఇమేనుయెల్ మేక్రోన్ కు ప్రధాన మంత్రి తన సంఘీభావాన్ని వ్యక్తం చేశారు.
నేతలు ఇద్దరు రక్షణ సహకారం సంబంధి ప్రాజెక్టు లు మరియు శాంతియుత ప్రయోజనాల కోసం పరమాణు శక్తి రంగం లో సహకారం సహా ప్రస్తుతం అమలవుతున్నటువంటి ద్వైపాక్షిక కార్యక్రమాల ను సమీక్షించారు.
వారు ప్రపంచం లో ఆహార భద్రత సహా ముఖ్యమైనటువంటి భౌగోళిక - రాజకీయ సవాళ్ళ ను గురించి కూడా చర్చించారు.
ఉభయ నేత లు ఇటీవలి కొన్ని సంత్సరాల లో భారతదేశం-ఫ్రాన్స్ వ్యూహాత్మక భాగస్వామ్యం ప్రగాఢత్వాన్ని మరియు పటిష్టత్వాన్ని సంతరించుకోవడం పట్ల సంతోషాన్ని వ్యక్తం చేశారు. అంతేకాక, సహకారాన్ని మరిన్ని కొత్త రంగాల లో సైతం విస్తరించుకోవడానికి కలసి పని చేయడాన్ని కొనసాగించాలనే అంశం లో సమ్మతి ని వ్యక్తం చేశారు.
మంత్రిమండలి
కోల్ కాతా లోని జోకా లో గల నేశనల్సెంటర్ ఫార్ డ్రింకింగ్ వాటర్, సేనిటేశన్ ఎండ్ క్వాలిటీ పేరు ను మార్చివేస్తూ ఆసంస్థ కు డాక్టర్ శ్యామా ప్రసాద్ ముఖర్జీ నేశనల్ ఇన్ స్టిట్యూశన్ ఆఫ్ వాటర్ ఎండ్సేనీటేశన్  అనే పేరు ను పెట్టేందుకు ఎక్స్-పోస్ట్ఫ్యాక్టో ఆమోదాన్ని తెలిపిన మంత్రిమండలి
కోల్ కాతా లోని జోకా లో గల నేశనల్ సెంటర్ ఫార్ డ్రింకింగ్ వాటర్, సేనిటేశన్ ఎండ్ క్వాలిటీ పేరు ను మార్చివేస్తూ ఆ సంస్థ కు డాక్టర్ శ్యామ ప్రసాద్ ముఖర్జీ నేశనల్ ఇన్ స్టిట్యూశన్ ఆఫ్ వాటర్ ఎండ్ సేనిటేశన్  అనే పేరు ను పెట్టేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలియజేసింది.
ఈ సంస్థ ను పశ్చిమ బంగాల్ లో కోల్ కాతా లోని జోకా కు చెందిన డాయమండ్ హార్బర్ రోడ్డు లో 8.72 ఎకరాల భూమి మీద స్థాపించడం జరిగింది. శిక్షణ కార్యక్రమాల మాధ్యం ద్వారా పబ్లిక్ హెల్థ్ ఇంజినీరింగ్, త్రాగునీరు, పారిశుధ్యం, ఇంకా ఆరోగ్య రక్షణల రంగం లో రాష్ట్రాలు / కేంద్రపాలిత ప్రాంతాల లో సామర్ధ్యాన్ని వికసింపచేసేటటువంటి ఒక ప్రముఖ సంస్థ గా దీనిని ఏర్పాటు చేయడమైంది. ఆ తరహా సామర్థ్యాల ను కేవలం స్వచ్ఛ్ భారత్ మిశన్ మరియు జల్ జీవన్ మిశన్ ల అమలులో నిమగ్నం అయిన ఫ్రంట్ లైన్ వర్క్ ఫోర్స్ కే కాకుండా గ్రామీణ మరియు పట్టణ ప్రాంతాల కు చెందిన స్థానిక సంస్థ ల ప్రతినిధుల కోసం కూడాను దృష్టి లో పెట్టుకొని రూపొందించడం జరిగింది. దీనికి అనుగుణం గా శిక్షణ సంబంధి మౌలిక సదుపాయాలు, పరిశోధన మరియు అభి వృద్ధి  బ్లాకు మరియు ఒక నివాస భవన సముదాయం సహా తగిన మౌలిక సదుపాయాల స్వరూపాన్ని ఏర్పాటు చేయడమైంది. ఈ సంస్థ లో శిక్షణ ను అందించడాని కి గాను వాటర్ సేనిటేశన్ ఎండ్ హైజీన్  సంబంధి సాంకేతికతల కు చెందిన కార్యాచరణ ప్రధానమైనటువంటి, ఇంకా సూక్ష్మ నమూనాల ను కూడా నెలకొల్పడమైంది.
పశ్చిమ బంగాల్ కు చెందిన అత్యంత యోగ్య పుత్రుల లో డాక్టర్ శ్యామా ప్రసాద్ ముఖర్జీ ఒకరు. జాతీయ సమైక్యత వాదాన్ని బలపరచడం లో ఆయన అగ్రేసరుడు. పారిశ్రామికీకరణ కు ప్రేరణ గా ఆయన నిలచారు. ఆయన ఒక ప్రతిష్ఠిత విద్వాన్ మాత్రమే కాక విద్యారంగ ప్రముఖుడు కూడాను. యూనివర్సిటీ ఆఫ్ కలకత్తా కు అతి చిన్న వయస్సులోనే కులపతి గా కూడా డాక్టర్ శ్యామా ప్రసాద్ ముఖర్జీ సేవల ను అందించారు. డాక్టర్ శ్యామా ప్రసాద్ ముఖర్జీ పేరు ను ఈ సంస్థ కు పెట్టడం యావత్తు స్టేక్ హోల్డర్స్ కు ఆయన యొక్క నిజాయతీ, అఖండత ల తాలూకు విలువల ను ఇముడ్చుకొనేందుకు ప్రేరణ ను అందిస్తుండడం తో పాటే సంస్థ యొక్క శ్రమ సంస్కృతి లో నిబద్ధత ను సూచిస్తూ ఆయన కు నిజమైన గౌరవాన్ని ప్రదానం చేసేటటువంటిది అవుతుంది. ఈ సంస్థ ను ప్రధాన మంత్రి 2022 వ సంవత్సరం డిసెంబర్ లో ప్రారంభించారు.
ప్రధాన మంత్రి కార్యాలయం
తుర్కియే అధ్యక్షుడితో ప్రధానమంత్రి సమావేశం
న్యూఢిల్లీలో జి-20 శిఖరాగ్ర సదస్సు నేపథ్యంలో ప్రధానమంత్రి శ్రీ నరేంద్ర మోదీ గణతంత్ర తుర్కియే దేశాధ్యక్షుడు గౌరవనీయ రిసెప్ తయ్యిప్ ఎర్డొగాన్తో 2023 సెప్టెంబరు 10న ద్వైపాక్షిక సమావేశంలో పాల్గొన్నారు. ఈ సందర్భంగా రెండు దేశాల మధ్య వాణిజ్యం, పెట్టుబడులు, రక్షణ-భద్రత, పౌర విమానయానం, నౌకాయానం వంటి రంగాల్లో ద్వైపాక్షిక సహకారానికిగల అవకాశాలపై వారిద్దరూ చర్చించారు.
భారత జి-20 అధ్యక్ష బాధ్యతలను విజయవంతంగా నిర్వర్తించడంపై ప్రధానమంత్రిని అధ్యక్షులు ఎర్డొగాన్ అభినందించారు. తుర్కియేలో 2023 ఫిబ్రవరి నాటి భూకంప విపత్కర పరిస్థితుల్లో ‘ఆపరేషన్ దోస్త్’ కింద తమకు భారత్ తక్షణ సాయం అందించడంపై ఆయన కృతజ్ఞతలు తెలిపారు. అలాగే చంద్రయాన్ ప్రయోగం విజయవంతం కావడంపై అభినందిస్తూ, ఆదిత్య ఎల్-1 ప్రయోగం కూడా సఫలం కావాలంటూ శుభాకాంక్షలు తెలిపారు.
ప్రధాన మంత్రి కార్యాలయం
పార్లమెంట్ సభ్యుడు శ్రీ రఘునాథ్ మోహపాత్ర కన్నుమూత పట్ల సంతాపం తెలిపిన ప్రధాన మంత్రి
పార్లమెంట్ సభ్యుడు శ్రీ రఘునాథ్ మోహపాత్ర గారు మృతి చెందడం పట్ల ప్రధాన మంత్రి శ్రీ నరేంద్ర మోదీ తీవ్ర విచారాన్ని వ్యక్తం చేశారు.
ప్రధాన మంత్రి ఒక ట్వీట్ లో, ‘‘ఎమ్ పి శ్రీ రఘునాథ్ మోహపాత్ర గారి మరణం తో అత్యంత దు:ఖం కలిగింది. కళాజగత్తు కు, భవన నిర్మాణ శాస్త్రం, సంస్కృతి రంగాల కు ఆయన అగ్రగామి తోడ్పాటు ను అందించారు. సాంప్రదాయక హస్తకళల కు లోకప్రియత్వాన్ని సంపాదించి పెట్టడానికి ఆయన చేసినటువంటి కృషి ని ఎల్లప్పటికీ గుర్తు పెట్టుకోవడం జరుగుతుంది. ఆయన కుటుంబానికి, ఆయన అభిమానుల కు ఇదే నా సంతాపం. ఓమ్ శాంతి’’ అని పేర్కొన్నారు.
Saddened by the demise of MP Shri Raghunath Mohapatra Ji. He made pioneering contributions to the world of art, architecture and culture. He will be remembered for his contributions towards popularising traditional crafts. My thoughts are with his family and admirers. Om Shanti.
— Narendra Modi  May 9, 2021
ସାଂସଦ ରଘୁନାଥ ମହାପାତ୍ରଙ୍କ ବିୟୋଗରେ ଦୁଃଖିତ। କଳା, ଭାସ୍କର୍ଯ୍ୟ ଓ ସଂସ୍କୃତି ଦୁନିଆକୁ ତାଙ୍କର ଅବଦାନ ଥିଲା ଅତୁଳନୀୟ। ପାରମ୍ପରିକ କଳାକୁ ତାଙ୍କର ଯୋଗଦାନ ଚିର ସ୍ମରଣୀୟ ହୋଇ ରହିବ। ତାଙ୍କର ପରିବାର ଓ ପ୍ରଂଶସକ ମାନଙ୍କ ପାଇଁ ମୋର ସମବେଦନା। ଓଁ ଶାନ୍ତି
— Narendra Modi  May 9, 2021
పర్యావరణం, అడవులు, మరియు వాతావరణ మార్పు మంత్రిత్వ శాఖ
దక్షిణాఫ్రికా నుంచి తీసుకువచ్చి కునో జాతీయ పార్క్లో వదిలిన ఆడ చిరుత "దక్ష" మృతి
దక్షిణాఫ్రికా నుంచి తీసుకువచ్చి కునో జాతీయ పార్క్లో వదిలిపెట్టిన ఆడ చిరుత దక్ష మృతి చెందింది. తీవ్రంగా గాయపడిన దక్షను ఇవాళ ఉదయం 10:45 గంటలకు పర్యవేక్షణ బృందం గుర్తించింది. పశు వైద్యులు చికిత్స అందించినప్పటికీ ఈ రోజు మధ్యాహ్నం 12.00 గంటలకు చిరుత మృతి చెందింది.
సంభోగం సమయంలో మగ చిరుత హింసాత్మక చర్య వల్ల ఆడ చిరుత దక్ష గాయపడినట్లు ప్రాథమికంగా నిర్ధరించారు. సంభోగం సమయంలో ఆడ చిరుతపై మగ చిరుతల గుంపు హింసాత్మక చర్యలకు దిగడం సర్వసాధారణం. అటువంటి పరిస్థితిలో పర్యవేక్షణ బృందం జోక్యం చేసుకునే అవకాశాలు దాదాపుగా ఉండవు, ఆచరణ సాధ్యం కూడా కాదు.
చనిపోయిన ఆడ చిరుత దక్ష కళేబరానికి నిబంధనల ప్రకారం పశు వైద్యుల బృందం శవపరీక్ష నిర్వహించింది.
ప్రధాన మంత్రి కార్యాలయం
కోవిడ్-19 బారిన పడ్డ శ్రీ జో బైడెన్ కు త్వరగా నయమవ్వాలనే ఆకాంక్షను వ్యక్తం చేసిన ప్రధానమంత్రి
యునైటెడ్ స్టేట్స్ ఆఫ్ అమెరికా అధ్యక్షుడు శ్రీ జో బైడెన్ కోవిడ్-19 బారి నుంచి త్వరిత గతి న కోలుకొని తిరిగి ఆరోగ్యవంతులు కావాలన్న ఆకాంక్ష ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఒక ట్వీట్ లో -
‘‘కోవిడ్-19 బారి నుంచి @POTUS శ్రీ @JoeBiden గారు శీఘ్ర గతి న కోలుకొందురు గాక.. ఆయన కు నా శుభాకాంక్షల ను వ్యక్తం చేస్తున్నాను. ఆయన కు చక్కని స్వస్థత కలగాలంటూ ఆ ఈశ్వరుడి ని ప్రార్థిస్తున్నాను కూడా.’’ అని పేర్కొన్నారు.
My best wishes to @POTUS @JoeBiden for a quick recovery from COVID-19, and prayers for his good health.
— Narendra Modi  July 21, 2022
(
ఆర్థిక మంత్రిత్వ శాఖ
ముంబయిలో ఆదాయపు పన్ను శాఖ సోదాలు
ముంబయి కేంద్రంగా పనిచేస్తున్న ప్రముఖ బిల్డర్ డెవలపర్ గ్రూప్ లో ఈనెల 17వ తేదీన ఆదాయం శాఖ సోదాలను నిర్వహించింది. వీటితోపాటు మొబైల్ ఉపకరణాలవ్యాపారం సాగిస్తున్న డీలర్లపై కూడా ఆదాయం పన్ను శాఖ సోదాలను నిర్వహించింది. ఆదాయపన్ను శాఖ అధికారులు ముంబయిలోని 29 ప్రాంతాలలో సోదాలను నిర్వహించి 14 ప్రాంతాలలో సర్వేలను చేపట్టారు.
మొబైల్ ఉపకరణాల వ్యాపారాలు నిర్వహించడానికి ఈ రియల్ ఎస్టేట్ సంస్థ ప్రత్యేకంగా 950 యూనిట్లతో ఒక మాల్ నిర్మాణాన్ని చేపట్టింది. వీటిలో 2017 నుంచి ఇంతవరకు 905 యూనిట్లను సంస్థ విక్రయించింది. సోదాలలో స్వాధీనం చేసుకున్నఒక పెన్ డ్రైవ్ ను అధికారులు పరిశీలించారు. పెన్ డ్రైవ్ లో సమాచారాన్ని పరిశీలించిన అధికారులు ఈ సంస్థ అంగీకరించిన మొత్తానికి మించి 150 కోట్ల రూపాయలను నగదు రసీదులు ఇచ్చి వసూలు చేసిందని గుర్తించారు. ఈ మొత్తాన్ని యూనిట్ల అమ్మకాల విలువగా ఖాతాలలో చూపించలేదు. ఇదేవిధంగా నివాస-వాణిజ్య ప్రాజెక్టుగా చేపట్టిన ప్రాజెక్టులో కూడా 70 కోట్ల రూపాయల మేరకు ఇటువంటి అక్రమ లావాదేవీలు జరిగినట్టు అధికారులు గుర్తించారు. డిజిటల్ పద్ధతిలో వివిధ ప్రాజెక్టులలో జారీచేసిన నగదు రసీదులను అధికారులు స్వాధీనం చేసుకున్నారు.
మొబైల్ ఉపకరణాల డీలర్లపై జరిపిన సోదాల్లో రికార్డులలో చూపకుండా అమ్మకాలు జరిగినట్టు తెలియజేసే రికార్డులను అధికారులు స్వాధీనం చేసుకున్నారు. చైనా నుంచి దిగుమతి చేసుకున్న సరుకులను ఈ సంస్థ దేశంలో వివిధ ప్రాంతాలలో వ్యాపారులకు విక్రయిస్తోంది. దిగుమతి చేసుకున్న వస్తువుల విలువను తక్కువగా చూపించడమే కాకుండా హవాలా రూపంలో చెల్లింపులు చేస్తునట్టు అధికారులు గుర్తించారు. రికార్డులలో చూపని వస్తువులను 13 గిడ్డంగుల్లో భద్రపరచినట్టు గుర్తించిన అధికారులు వీటిని స్వాధీనం చేసుకుని విలువను లెక్కకడుతున్నారు.
ఈ డీలర్లు లెక్కల్లో చూపని ఆస్తుల్లో 40.5 కోట్ల రూపాయలను పెట్టుబడి పెట్టినట్టు వెల్లడయింది. ఈ మొత్తంలో 21కోట్ల రూపాయలను మాల్ లో యూనిట్ల కొనుగోలు కోసం చెల్లించినట్టు గుర్తించారు. రిటైల్ వ్యాపారుల నుంచి చెల్లింపులను వసూలు చేయడానికి ఉద్యోగుల పేర్లతో నాలుగు ఖాతాలను సంస్థ ఉపయోగిస్తున్నదని అధికారులు గుర్తించారు. ఈ సంస్థ పేరుతో బ్యాంకుల్లో 80 కోట్ల రూపాయల డిపాజిట్లు వున్నాయి.
రికార్డుల్లో చూపకుండా మొబైల్ ఉపకరణాల వ్యాపారం సాగుతున్నదని తనిఖీల్లో వెల్లడయింది. ముంబయి,చెన్నై రేవుల ద్వారా విలువను తక్కువగా చూపిస్తూ దిగుమతి చేసుకుంటున్నారు. వీటి విలువను వీరు వి చాట్ యాప్ ద్వారా చెల్లిస్తున్నారు. ఫోరెన్సిక్ ను వుపయోగించి సేకరించిన వి చాట్ సందేశాలను విశ్లేషిస్తున్న అధికారులు చైనా నుంచి దిగుమతి అయిన వస్తువుల పరిమాణాన్ని వాటి విలువను లెక్క వేస్తున్నారు.
ఇంతవరకు, ఈ సోదాల్లో లెక్కలు చూపని 5.89 కోట్ల నగదును అధికారులు స్వాధీనం చేసుకున్నారు. లెక్కల్లో చూపని ఆదాయం 270 కోట్ల రూపాయల వరకు వుంది. కేసును దర్యాప్తు అధికారులు లెక్కల్లో చూపని వస్తువుల విలువను మదింపు వేస్తున్నారు.